b"\n_START_ARTICLE_\nSheikh Ahmad Bashir\n_START_SECTION_\nPagkabata at pag-aaral\n_START_PARAGRAPH_\nSi Sheikh Ahmad ay ipinanganak noong unang araw ng Enero 1919, sa Miondas, Tamparan, Lanao del Sur._NEWLINE_Taong 1951 nang magtungo si Sheikh Ahmad sa Hejaz upang paghandaan ang mataas na edukasyon at karagdagang pagpapatuloy sa kanyang pag-aaral sa Makkah o Mecca. Siya ay pumasok sa Paaralang Al-Falah sa Makkah, isang paaralang pang-agham ng relihiyon hanggang sa siya ay nakapagtapos noong taong 1953; at sa kalaunan ay pumasok pa sa Paaralang Al-Soltiyyah sa Dakilang Moske, na matatagpuan din sa Makkah. Siya ay ginawaran ng degring Agham Islamiko, na itinuturing na pinaka-mataas na antas ng pag-aaral sa relihiyon sa taong iyon sa 'Banal na Masjid.'"